AIŠKINAMASIS RAŠTAS

**dėl įgaliojimų merui ir mero pavaduotojui suteikti atostogas**

1. **Parengto tarybos sprendimo projekto tikslai ir uždaviniai.**

Lietuvos Respublikos vietos savivaldos įstatymo 19 straipsnio 15 dalies nuostatos reglamentuoja, kad merui ir mero pavaduotojui atostogos suteikiamos savivaldybės tarybos ar jos įgalioto asmens sprendimu reglamento nustatyta tvarka. Pagal Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2015 m. rugsėjo 24 d. sprendimu Nr. B1-215 „Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr. B1-256 redakcija) 75 punkto nuostatas merui ir mero pavaduotojui atostogos suteikiamos savivaldybės *tarybos ar jos įgalioto asmens sprendimu.* Šiuo sprendimu siūloma įgalioti savivaldybės merą suteikti atostogas savivaldybės mero pavaduotojui ir savivaldybės mero pavaduotoją suteikti atostogas savivaldybės merui.

 **2. Šiuo metu esantis teisinis reglamentavimas.** Lietuvos Respublikos vietos savivaldos įstatymo 19 straipsnio15 dalis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**. Neigiamų pasekmių nenumatoma.

 **4. Priemonės sprendimui įgyvendinti.**

 **5. Lėšų poreikis ir jų šaltiniai (prireikus skaičiavimai ir išlaidų sąmatos)** . Biudžeto lėšų šio sprendimo įgyvendinimui nereikės.

 **6. Vykdytojai, įvykdymo terminai.** Meras, mero pavaduotojas.

 **7. Sprendimo rengėja** Bendrojo skyriaus vedėja Irena Sabaliauskienė.